text: Kraftige haglbyger lukker motorvej
  07 april 2016 kl. 04.23
  Flere haglbyger har tidligt torsdag morgen været årsagen til flere solouheld på den Sønderjyske Motorvej ved Aabenraa. 
  Fire solouheld forårsaget af det pludselige glatte føre har i de tidlige morgentimer givet masser af arbejde på motorvej E45 ved Aabenraa.  Pludselige kraftige haglbyger overraskede mellem klokken 04 og klokken 05 flere bilister, der skred ud på den glatte vejbane.
  -Vi har ikke fået meldinger om, at nogen er kommet til skade ved uheldene, men der er fortsat oprydning igang og et spor i sydlig retning er stadig lukket, fortæller Henrik Sønderskov, vagtchef ved Syd- og Sønderjyllands politi til TV SYD.
  Se mere video på localeyes.dk
  Haglbygerne er nu drevet væk, og derfor forventer politiet, at motorvejen er fuld farbar igen inden morgentrafikken for alvor går igang.
  Vi har flere færdselsuheld på den Sønderjyske Motorvej v/Aabenraa. Der er meget glat på grund af hagl. Kør forsigtigt.  #politidk
  
  Mange uheld på motorvejen omkring Aabenraa grundet haglvejr. Kliplev har ryddet op efter et af dem. Kør forsigtigt🚒 pic.twitter.com/ysKcOEWM5w
  
  